32004D0686
L 313/21
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 29 септември 2004 година
за признаване по принцип пълнотата на досиетата, представени за подробен преглед с оглед на възможно включване на прокиназид, флоницамид IKI-220 и гама-цихалотрин в приложение I към Директива 91/414/ЕИО на Съвета
(нотифицирано под номер C(2004) 3384)
(текст от значение за ЕИП)
(2004/686/EO)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директивата 91/414/ЕО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 3 от него,
като има предвид, че:
(1)
Директива 91/414/ЕИО предвижда разработването на списък за Общността на активните вещества, разрешени за използване в продуктите за растителна защита.
(2)
Досието за активното вещество прокиназид е представено от DuPont (UK) Ltd. на институциите на Обединеното кралство на 9 януари 2004 г., с молба да бъде включено в приложение I към Директива 91/414/ЕИО. Досието за IKI-220 (флоницамид) е представено от ISK Bosciences Europe SA на френските институции на 23 декември 2003 г., с молба веществото да бъде включено в приложение I към Директива 91/414/ЕИО. Досието за гама-цихалотрин е представено от Pytech Chemicals GmbH на институциите на Обединеното кралство на 4 ноември 2003 г., с молба веществото да бъде включено в приложение I към Директива 91/414/ЕИО.
(3)
Институциите на Обединеното кралство и Франция са посочили пред Комисията, че при предварителните прегледи досиетата на съответните активни вещества изглежда, че удовлетворяват изискванията по отношение на данните и информационните изисквания, определени в приложение II към Директива 91/414/ЕИО. Представените досиетата удовлетворяват изискванията за данните и информационните изисквания, определени в приложение III към Директива 91/414/ЕИО по отношение на препарат за растителна защита, който съдържа съответните вещества. В съответствие с член 6, параграф 2 от Директива 91/414/ЕИО досиетата бяха съответно предадени от съответните кандидати на Комисията и на другите държави-членки и бяха отправени към Постоянния комитет по хранителната верига и здравето на животните.
(4)
С настоящото решение следва формално да бъде потвърдено на общностно равнище, че досиетата удовлетворяват по принцип изискванията по отношение на данни и информационните изисквания, съгласно приложение II и, поне за един препарат за растителна защита, който съдържа съответните активни вещества, отговарят на изискванията, определени в приложение III към Директива 91/414/ЕИО.
(5)
Настоящото решение не засяга правото на Комисията да изисква от заявителите да представят допълнителни данни и информация за изясняване на някои точки от досието.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Без да се засяга член 6, параграф 4 от Директива 91/414/ЕИО досиетата относно активните вещества, идентифицирани в приложението към настоящото решение, които са представени на Комисията и на държавите-членки с оглед разрешаване на включването на тези вещества в приложение I към цитираната директива, по принцип удовлетворяват изискванията за данни и информационните изисквания на приложение II към настоящата директива.
Досиетата също така отговарят на изискванията за данни и информационните изисквания на приложение III към цитираната директива по отношение на един продукт за растителна защита, който съдържа активно вещество, като се отчита предложената употреба.
Член 2
Докладващите държави-членки трябва да извършат подробно проучване на съответните досиета и да докладват във възможно най-кратък срок на Европейската комисия заключенията от тези проверки, придружени от препоръки за включването или невключването на съответните активни вещества в приложение I към Директива 91/414/ЕО, и всякакви условия, свързани с това и най-късно до една година от датата на публикуването на настоящото решение в Официален вестник на Европейския съюз.
Член 3
Адресати на настоящото решение са държавите-членки.
Съставено в Брюксел на 29 септември 2004 година.